SK Úradný vestník Európskej únie C 234/15

Uverejnenie žiadosti o zápis do registra podľa článku 6 ods. 2 nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

2009/C 234/07

Týmto uverejnením sa poskytuje právo vzniesť námietky proti žiadosti o zápis podľa článku 7 nariadenia Rady (ES) č. 510/2006. Vznesené námietky sa musia Komisii doručiť do šiestich mesiacov po uverejnení tejto žiadosti.

ZHRNUTIE

NARIADENIE RADY (ES) č. 510/2006

„NIEHEIMER KÄSE“

ES č.: DE-PGI-0005-0530-14.03.2006

CHOP ( ) CHZO ( X )

Tento prehľad obsahuje hlavné body špecifikácie výrobku na informačné účely.

1. Príslušný orgán v členskom štáte:

Názov: Bundesministerium der Justiz Adresa: Mohrenstrasse 37 10117 Berlin DEUTSCHLAND Tel. +49 3020259333 Fax +49 3020258251 e-mail: —

2. Skupina:

Názov: Verein Schutzgemeinschaft Nieheimer Käse Adresa: c/o Käserei Pott Untere Mauerstrasse 32 33039 Nieheim DEUTSCHLAND Tel. +49 5274472 Fax +49 5274953778 e-mail: menne.thomas.nieheim@t-online.de Zloženie: Výrobcovia/spracovatelia ( X ) Ostatní ( )

3. Druh výrobku:

Trieda 1.3: Syry

4. Špecifikácia:

[prehľad požiadaviek podľa článku 4 ods. 2 nariadenia (ES) č. 510/2006]

4.1. Názov:

„Nieheimer Käse“

4.2. Opis:

„Nieheimer Käse“ je nízkotučný syr z kyslého mlieka s veľkým obsahom bielkovín.

Vzhľad: Povrch je hladký bez hrboľčekov. Farba je žltá až sivozelená. Syr môže byť pokrytý lístkami chmeľu (v takom prípade je bežné písomné upozornenie na túto skutočnosť pri názve).

Vnútrajšok: Pri narezaní sa ukáže hladká celistvá pravidelne sfarbená plocha rezu, prípadne so zrnkami rasce. Neprezreté kúsky tvarohu nezodpovedajú požadovanému vzhľadu. Tvrdosť syra sa pohybuje v rozmedzí tvrdosti vhodnej na krájanie až po tvrdosť vhodnú na strúhanie.

Aróma a chuť: Chuť je výrazná, ostrá, pikantná a v závislosti od pridaného korenia rascovitá.

Tvar, veľkosť a hmotnosť: Typický tvar syra je valcovitý s priemerom 4,0 cm až 4,5 cm, výškou 2,0 až 2,5 cm hmotnosťou 32 až 37 gramov. Odchýlky sú prípustné.

Zloženie: Nieheimer Käse sa vyrába z týchto prísad: nízkotučný tvaroh a kuchynská soľ. Predáva sa v konzistencii s tvrdosťou vhodnou na krájanie až po tvrdosť vhodnú na strúhanie. Môže obsahovať aj rascu. S postupujúcim zrením sa znižuje obsah vody a zodpovedajúco tomu sa mení aj obsah.

Zloženie a obsah syra Nieheimer Käse sa preto určujú pomocou parametrov východiskového produktu – tvarohu z kyslého mlieka. Tvaroh, ktorý sa pri výrobe tohto syra používa, je nízkotučný s obsahom sušiny minimálne 33 %, hodnotou pH v rozmedzí 3,9 až 4,3 a obsahom tuku menej ako 1 %. V konečnom výrobku to znamená, že napríklad pri obsahu sušiny 45 – 46 % (s tvrdosťou syra vhodnou na krájanie) je obsah tuku v sušine (po úprave) približne 1,5 – 1,6 %. Obsah tuku je potom (podľa Schmid-Bondsynski-Ratzlaffovej metódy) približne 0,7 %. Obsah sušiny v syroch s tvrdosťou vhodnou na strúhanie je približne 60 % a viac. Keď sa pri výrobe použije uvedený tvaroh, obsah tuku predávaného syru Nieheimer Käse je vždy menej ako 1 %.

Zrenie syra „Nieheimer Käse“ je založené výlučne na baktériových a chmeľových kultúrach tvarohu z kyslého mlieka, pretože sa nepridávajú žiadne ďalšie kultúry zrenia. Tým sa Nieheimer Käse odlišuje od iných syrov z kyslého mlieka.

4.3. Zemepisná oblasť:

Oblasť výroby „Nieheimer Käse“ je oblasť obce Nieheim.

Mlieko a tvaroh na výrobu syra nemusia pochádzať z uvedenej zemepisnej oblasti.

4.4. Dôkaz o pôvode:

Prísady potrebné na výrobu syra „Nieheimer Käse“ pri ich dodaní do výrobného závodu kontroluje vedúci prevádzky, pracovník zodpovedný za kvalitu alebo jeho zástupca a zistenia zaprotokoluje. Okrem toho sa uchovávajú dodacie listy každej dodávky. Pri expedícii hotových výrobkov sa údaje z dodacích listov uchovávajú, preto je možné ku každej zásielke priradiť príslušné suroviny.

Označenie, ktoré umožňuje dôkaz o pôvode (označenie výrobnej šarže), sa pri etiketovaní výrobkov uvedie na balení alebo na sprievodnom dokumente k výrobkom. Pokiaľ ide o označenie šarže alebo série syra Nieheimer Käse, jeden výrobný deň zodpovedá jednej šarži.

4.5. Spôsob výroby:

Syr sa vyrába z tvarohu (ktorý pochádza z vlastnej výroby alebo sa nakupuje) a musí zodpovedať týmto parametrom kvality: Obsah sušiny minimálne 33 %, hodnota pH 3,9 až 4,3, obsah tuku menej ako 1 %. Tvaroh sa na 100 % získava z kravského mlieka. Najprv sa v mlynčeku pomelie. Pomletá masa sa naplní do debien, ktoré sa uložia v miestnosti na zrenie. Čas zrenia závisí od teploty a vlhkosti vzduchu a môže sa pohybovať od 3 do 5 dní. Tvaroh je prezretý, keď sa masa sfarbí do žlta. Správny čas ďalšieho spracovania určujú zodpovedné osoby optickou a senzorickou skúškou. Do masy sa pridáva kuchynská soľ (2,5 – 3,5 %) a prípadne rasca (0,01 – 0,03 %) a mieša sa dovtedy, kým sa v nej tieto prísady rovnomerne nerozdelia. Následne sa z nej vytvoria rolky s priemerom 4,0 až 4,5 cm, ktoré sa syrárskou harfou nakrájajú na kusy s hrúbkou 2,0 až 2,5 cm. Jednotlivé valčeky syra sa uložia na police a musia vychladnúť. Po vychladnutí sa syr zabalí do obalov, ktoré prepúšťajú vzduch, pretože len v takých môže dýchať a pomaly schnúť. Súčasťou balenia môže byť aj dodatočná ochranná vrstva chmeľu. V takom prípade je bežné písomné upozornenie na tento druh balenia resp. prezentácie.

4.6. Spojenie:

Mlieko sa zráža na slnku alebo v blízkosti ohňa. Vďaka súhre teploty a baktérií mliečneho kvasenia vznikali na území Nemecka prvé syry z kyslého mlieka už časoch pred naším letopočtom. Syry z kyslého mlieka patria k nemnohým „skutočne nemeckým“ syrovým vynálezom. Výroba najrozličnejších syrov z kyslého mlieka má v mnohých regiónoch Nemecka dlhú tradíciu. V oblasti obce Nieheim vznikla miestna špecialita „Nieheimer Käse“ na začiatku 19. storočia. Od ostatných druhov syrov z kyslého mlieka sa tento syr odlišuje spôsobom výroby a zrenia.

„Nieheimer Käse“ je tradičná regionálna špecialita, ktorá je známa aj za hranicami svojho regiónu a teší sa vynikajúcej povesti. Výroba „Nieheimer Käse“ spočíva na stáročnej tradícii výroby syre na hospodárstvach v Nieheime a jeho okolí. Tradované recepty a skúsenosti remeselnej výroby syra sa odovzdávali v rodinách z generácie na generáciu. Podstatným znakom je osobitný spôsob výroby, pri ktorom sa tvaroh najprv pomelie a pred vytvarovaním zreje v syrárskych vaniach. Prejavom prekvitajúcej syrárenskej tradície v Nieheime sú aj pravidelné syrové trhy, ktoré sa organizujú už od 20. a 30. rokov dvadsiateho storočia. V poľnohospodárskych novinách Landwirtschaftliche Zeitung für Westfalen-Lippe sa syr z oblasti Nieheim opisuje už v roku 1857, pričom sa vyzdvihuje jeho vynikajúca kvalita (porov. Landwirtschaftliche Zeitung für Westfalen-Lippe; XIV 1857; stĺpček 179–181: Die Käsefabrikation auf Gut „Externbrock“ bei Nieheim in Westfalen).

Ďalšie údaje o „Nieheimer Käse“ sa nachádzajú v príručke Handbuch der Käsereitechnik (H. von Klenze; Verlag M. Heinsius; 1884, Seite 586 f.), v ktorej sa uvádza, že „Nieheimer Käse“ pochádza z okolia mesta Nieheim v regióne Vestfálsko. V časopise Die Warte (č. 5/1934, Georg Hilka „Aus der heimischen Wirtschaft: Die Zubereitung des weit bekannten Nieheimer Käse“) sa zdôrazňuje, že Nieheimer Käse je miestny výrobok z mesta Nieheim so stáročnou tradíciou. V časopise Molkerei- und Käsereizeitung (Hildesheim, 5/1965, strana 173) sa uvádza, že výroba „Nieheimer Käse“ je sústredená predovšetkým v meste Nieheim a jeho okolí.

4.7. Kontrolný orgán:

Názov: Landesamt für Ernährungswirtschaft und Jagd Nordrhein-Westfalen Adresa: Postfach 30 06 51 40406 Düsseldorf DEUTSCHLAND Tel. +49 23613050 Fax +49 23613053215 e-mail: poststelle@lanuv.nrw.de

4.8. Označenie:

—